Пенчо Славейков
Сърцето ми е чуждо за света…

chitanka.info

Сърцето ми е чуждо за света,

подобно древен храм в развалини,

и тайните си пази то ревниво

в света светих на свойте глъбини.

То пази ги, и чака с тях смъртта,

подобно древен храм в развалини…

Во тоя храм световний шум глумливо

проникнал би — за да го оскверни.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.